Kaikki sujui erittäin jouheasti. Lorena otti yhteyttä reilua viikkoa ennen saapumistamme ja kertoi, mistä saamme avaimen. Muutenkin yhteydenpito oli sujuvaa. Huoneisto on pieni kaksio (olohuone ja baarikeittiö ja erillinen makuuhuone) ja vastaa hyvin kuvausta. Talon sisäänkäyntiä vahtiva portinvartija oli hyvin avulias (tosin viestintä vaatii espanjan taitoa). Alue on rauhallinen, mutta lyhyen kävelymatkan päästä kiinnostavasta Brasilin kaupunginosasta, jossa on paljon baareja ja ravintoloita. Myös metroasema on vain muutaman korttelin päässä, vaikka keskustaan pääsee kävellenkin parissakymmenessä minuutissa.